Diari Oficial de la Generalitat Valenciana


Sumari del DOGV 7637, del 16-10-2015 (2015/8329)

RESOLUCIÓ d'1 d'octubre de 2015, de la Direcció General de Funció Pública, per la qual s'aprova la concessió de subvencions per al finançament de plans de formació per al personal d'Administració local de la Comunitat Valenciana, convocades mitjançant la Resolució de 2 de febrer de 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7637

Data del DOGV
:   16-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8329


Data del document
:   01-10-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ d'1 d'octubre de 2015, de la Direcció General de Funció Pública, per la qual s'aprova la concessió de subvencions per al finançament de plans de formació per al personal d'Administració local de la Comunitat Valenciana, convocades mitjançant la Resolució de 2 de febrer de 2015. [2015/8329]  
Segons el que disposa l'article 8 de l'Ordre 3/2014, de 24 de febrer, de la Conselleria d'Hisenda i Administració Pública, per la qual s'aproven les bases reguladores de la concessió de subvencions destinades al finançament de plans de formació d'entitats locals, en el marc de l'Acord de Formació per a l'Ocupació de les Administracions Públiques, el procediment de concessió d'aquestes subvencions s'iniciarà d'ofici per mitjà de la convocatòria aprovada per una resolució de la direcció general competent en matèria de recursos humans, a proposta de la Comissió Paritària de Formació Local de la Comunitat Valenciana (COPAFORLO).  
Per la Resolució de 2 de febrer de 2015, de la Direcció General de Recursos Humans (DOCV 06.02.2015), es van convocar per a l'exercici 2015 subvencions destinades al finançament de plans de formació per al personal d'Administració local de la Comunitat Valenciana en el marc de l'Acord de Formació per a l'Ocupació de les Administracions Públiques (AFEDAP), i d'acord amb les bases reguladores aprovades mitjançant l'Ordre 3/2014, de 24 de febrer.  
Instruït el procediment, i d'acord amb la proposta formulada per la COPAFORLO, publicada en la pàgina web de l'Institut Valencià d'Administració Pública (IVAP) el 14 de maig de 2015), i una vegada validades les adaptacions dels plans presentats per aquells promotors en què l'ajuda proposada era inferior a la que figurava en la sol·licitud presentada, resolc:  
  
Primer  
Concedir ajudes per un import total de 853.640 euros amb càrrec als conceptes pressupostaris 79.71.55.208.36.2, línia T-7380000 del programa Formació i Estudis, de la Direcció General de Recursos Humans de la Conselleria d'Hisenda i Administració Pública, per a l'exercici 2015, segons la relació de promotors i quanties consignades en l'annex a aquesta resolució.  
  
Segon  
Excloure el pla de formació agrupat presentat per l'Ajuntament de Burjassot, ja que no disposa dels requisits previstos en l'article 1.4.b de la convocatòria, i excloure el pla de formació unitari de l'Ajuntament de Gandia per no arribar a la puntuació mínima prevista en l'article 11.1.c de la convocatòria, de conformitat amb el que disposa l'Acord de la COPAFORLO, de 13 maig de 2015.  
  
Contra aquesta resolució podrà interposar-se un recurs contenciós administratiu davant els jutjats centrals contenciosos administratius, en el termini de dos mesos a comptar des de la notificació o, si és el cas, de la publicació, d'acord amb el que preveuen els articles 9 i 46 de la Llei 29/1998, de 13 de juliol, reguladora de la jurisdicció contenciosa administrativa, i es podrà interposar també, potestativament i amb caràcter previ, un recurs administratiu de reposició, en el termini d'un mes, davant del mateix òrgan que la va dictar (articles 116 i 117 de la Llei 30/1992, de 26 de novembre).  
  
Valencia, 1 d'octubre de 2015.- La directora general de Funció Pública: Eva María Coscollà Grau.  
  
  
ANNEX  
Plans agrupats  
  
Entitat Euros adjudicats  
Diputació Provincial d'Alacant 292.121,74 -  
Diputació Provincial de Castelló 100.244,73 -  
Diputació Provincial de València 282.102,07 -  
  
  
  
Plans unitaris  
  
Entitat Euros adjudicats  
Ajuntament de Cullera 2.973,32 -  
Ajuntament de La Pobla De Vallbona 2.016,05 -  
Ajuntament de Mislata 1.974,62 -  
Ajuntament d'Oliva 3.310,59 -  
Ajuntament de Sagunt 4.878,83 -  
Ajuntament de Silla 1.864,15 -  
Ajuntament de València 56.073,67 -  
Ajuntament d'Elx 12.180,23 -  
  
  
  
Plans interadminstratius  
  
Entitat Euros adjudicats  
Federació Valenciana de Municipis i Províncies 93.900,00 -